تخمینا ۲،۵ میلیون جمعیته صاحب توریزمین باشکندی آنتالیایا، ۴،۵ آیدا ۱۷۸ اولکه‌دن ۲ میلیون ۳۴۷ مین ۱۵۲ توریست گلدی.
آنتالیا کولتور و توریزم مودورلوگو وئریلرینه گؤره، دونیانین ان اؤنم‌لی توریزم مرکزلری آراسین‌دا یئر آلان شهره، ۱ ژانویه ایله ۱۵ می آراسین‌دا گلن توریست ساییسین‌دا گئچن ایله گؤره یوزده ۲۴لوک آرتیش اولدو.
گئچن ایل ایلک ۴،۵ آیدا ۱ میلیون ۸۹۱ بین ۴۲۸ خارجی توریست آغیرلایان آنتالیایا، بو ایل عینی دؤنمده ۱۷۸ اؤلکه‌دن ۲ میلیون ۳۴۷ مین ۱۵۲ توریست گلدی.
بئله‌جه شهر، اؤز جمعیتی قدر توریست آغیرلامیش اولدو.
آنتالیایا گلن توریستلرین اولکه‌لرینه گؤره داغیلیمین‌دا ایسه روسیا ایلک سیرادا یئر آلدی.
روس توریست سایی‌سی، گئچن ایله گؤره یوزده ۳۰ آرتاراق ۸۱۹ مین ۴۰۶ اولدو.
ایکینجی سیرادا ۴۷۵ مین ۱۹۸ توریستله آلمانیا، آردین‌دان ۱۴۰ مین ۶۰۶ توریستله اینگیلتره گلدی.
اینگیلتره‌نی ایسه سیراسایلا هلند، اوکراینا، لهستان، لیتوانی، ایسراییل، بلژیک و دانمارک تعقیب ائتدی.
